**Ministru kabineta noteikumu projekta “Par valstīm un starptautiskajām organizācijām, kuras sastādījušas to personu sarakstus, kas tiek turētas aizdomās par iesaistīšanos teroristiskās darbībās vai masveida iznīcināšanas ieroču izgatavošanā,**

**glabāšanā, pārvietošanā, lietošanā vai izplatīšanā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noziedzīgi iegūtu līdzekļu legalizācijas un terorisma finansēšanas novēršanas likuma 4. panta trešās daļas 1.punkts. Saskaņā ar likuma “Grozījumi Noziedzīgi iegūtu līdzekļu legalizācijas un terorisma finansēšanas novēršanas likumā” (pieņemts Saeimā 2016. gada 4. februārī) Pārejas noteikumu 12. punktu Ministru kabinets izdod noteikumus par valstīm un starptautiskajām organizācijām, kuras sastādījušas to personu sarakstus, kas tiek turētas aizdomās par iesaistīšanos teroristiskās darbībās vai masveida iznīcināšanas ieroču izgatavošanā, glabāšanā, pārvietošanā, lietošanā vai izplatīšanā. Saskaņā ar likumā noteikto līdz minēto Ministru kabineta noteikumu spēkā stāšanās dienai, bet ne ilgāk kā līdz 2016. gada 1. aprīlim, ir spēkā Ministru kabineta 2009. gada 13. janvāra noteikumi Nr.36 "Noteikumi par valstīm un starptautiskajām organizācijām, kuras sastādījušas, to personu sarakstus, kas tiek turētas aizdomās par iesaistīšanos teroristiskās darbībās.” |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvija kā Eiropas Padomes dalībvalsts ir dalībnieks Eiropas Padomes ekspertu komitejā naudas atmazgāšanas novēršanas pasākumu un terorisma finansēšanas novērtējumam (jeb *Moneyval*), kas izveidota 1997. gadā. *Moneyval* ir pastāvīgs Eiropas Padomes uzraudzības orgāns, kura uzdevums ir izvērtēt atbilstību pamata starptautiskajiem standartiem, kas noteikti cīņai pret naudas atmazgāšanu un terorisma finansēšanu, kā arī to ieviešanas efektivitāti. Tāpat ekspertu komitejas uzdevums ir sniegt nacionālajām institūcijām rekomendācijas par nepieciešamajiem uzlabojumiem nacionālajās tiesību sistēmās. Ar dinamiska un atkārtota savstarpēja novērtējuma palīdzību *Moneyval* strādā pie tā, lai uzlabotu nacionālo institūciju kapacitāti cīņai ar naudas atmazgāšanu un terorisma finansēšanu. 2014. gada septembra plenārsēdē *Moneyval* komiteja nolēma, ka Latvijai jāturpina veikt pasākumus, lai pilnā apmērā izpildītu tās rekomendācijas, kuras tika sniegtas 2012. gada ziņojumā par Latvijas noziedzīgi iegūtu līdzekļu legalizācijas un terorisma finansēšanas novēršanas sistēmas atbilstību starptautiskajiem standartiem. Kā priekšnoteikums, lai Latvija tiktu atbrīvota no turpmākiem Progresa ziņojumiem līdz nākošajai Moneyval izvērtēšanas kārtai, tika noteikts, ka Latvijai līdz 2016. gada 1. aprīlim ir jāpieņem likums par nacionālajām sankcijām pret teroristiem un pret masveida iznīcināšanas ieroču izgatavošanu, glabāšanu, pārvietošanu, lietošanu vai izplatīšanu un ar to saistītie likumprojekti, kā arī attiecīgi jāievieš Finanšu darījumu darba grupas (Financial Action Task Force) (turpmāk – FATF) rekomendācijas. Lai ieviestu starptautiskos standartus, kā arī ņemot vērā šā brīža ārpolitisko vidi, Ārlietu ministrija ir izstrādājusi un 2014. gada 18. septembrī Valsts sekretāru sanāksmē (VSS – 857) tika izsludināts likumprojekts „Starptautisko un Latvijas Republikas nacionālo sankciju likums” (turpmāk – Sankciju likums), kas Saeimā 3.lasījumā pieņemts 2016. gada 4. februārī. Līdz ar Sankciju likumu Saeimā tika skatīti arī grozījumi saistītajos likumos, un kā viens no tiem ir arī Noziedzīgi iegūtu līdzekļu legalizācijas un terorisma finansēšanas novēršanas likums (turpmāk – NILLTFNL). Šobrīd spēkā esošie 2009. gada 13. janvāra Ministru kabineta (turpmāk – MK) noteikumi Nr. 36 “Noteikumi par valstīm un starptautiskajām organizācijām, kuras sastādījušas to personu sarakstus kas tiek turētas aizdomās par iesaistīšanos teroristiskās darbībās” ir izdoti uz NILLTFNL 4. panta trešās daļas 1. punkta pamata. Saeimā 2016. gada 4. februārī 3.lasījumā tika pieņemti šī panta grozījumi. Ņemot vērā to, ka mainās juridiskais pamats šobrīd spēkā esošajiem MK noteikumiem, ir nepieciešams šos noteikumus izdot no jauna, lai tie atbilstu jaunajai NILLTFNL 4. panta trešās daļas 1.punkta redakcijai. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs fizisku un juridisku personu tiesības un pienākumus, jo noteiks, kuru valstu un starptautisko organizāciju sastādītie saraksti ar personām, kas tiek turētas aizdomās par iesaistīšanos teroristiskās darbībās vai masveida iznīcināšanas ieroču izgatavošanā, glabāšanā, pārvietošanā, lietošanā vai izplatīšanā, tiks atzīti Latvijas Republikas teritorijā. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts neparedz izmaiņas administratīvajās izmaksās.  |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts atbilst saistībām, ko Latvija ir uzņēmusies kā ES dalībvalsts, ieviešot pasākumus, ko ES Padome, pieņemot lēmumus, ir noteikusi par nepieciešamiem, pamatojoties uz Līguma par Eiropas Savienību 29. pantu un Līguma par Eiropas Savienības darbību 75. un 215. pantu jeb Lisabonas līguma 67. pantu. |
| 2. | Citas starptautiskās saistības | Noteikumu projekts atbilst saistībām, ko Latvija ir uzņēmusies kā ANO dalībvalsts, ieviešot pasākumus, ko ANO Drošības padome ir noteikusi par nepieciešamiem, pieņemot rezolūcijas, pamatojoties uz 1945. gada ANO Statūtu 7. nodaļu.2014. gada 15.-19. septembrī Strasbūrā notika Eiropas Padomes Moneyval komitejas plenārsēde, kurā tika izskatīts arī Latvijas Progresa ziņojums. Moneyval komiteja ir viena no ietekmīgākajām institūcijām noziedzīgi iegūtu līdzekļu legalizācijas un terorisma finansēšanas novēršanā, kas darbību balsta uz starpvaldību organizācijas FATF 40 rekomendācijām un deviņām speciālajām rekomendācijām, kas skar juridiskos, finanšu un tiesībsargājošo iestāžu jautājumus. Valstīm, kuras Moneyval komitejas izvērtēšanas gaitā saņem noteiktu skaitu zemu vērtējumu, nosaka pastiprinātu uzraudzību, kas ietver konkrētu pasākumu kompleksu, kas atstāj negatīvu ietekmi uz valsts finanšu sistēmu, kā arī valsts reputāciju.Šā gada septembra plenārsēdē Moneyval komiteja nolēma, ka Latvijai jāturpina veikt pasākumus, lai pilnā apmērā izpildītu tās rekomendācijas, kuras tika sniegtas 2012. gada ziņojumā par Latvijas noziedzīgi iegūtu līdzekļu legalizācijas un terorisma finansēšanas novēršanas sistēmas atbilstību starptautiskajiem standartiem. Kā priekšnoteikums, lai Latvija tiktu atbrīvota no turpmākiem Progresa ziņojumiem līdz nākošajai Moneyval izvērtēšanas kārtai, tika noteikts, ka Latvijai līdz 2016. gada 1. aprīlim ir jāpieņem likums par sankcijām pret teroristiem un pret masveida iznīcināšanas ieroču izgatavošanu, glabāšanu, pārvietošanu, lietošanu vai izplatīšanu un attiecīgi jāievieš FATF rekomendācijas. Līdz ar to Noteikumu projekts sagatavots, lai izpildītu NILLTFNL un Starptautisko un Latvijas Republikas nacionālo sankciju likumprojektā noteikto un lai ievērotu FATF 2012. gada februārī apstiprinātās rekomendācijas.  |
| 3. | Cita informācija | Nav. |

*Anotācijas III, IV, VI un VII  sadaļa – likumprojekts šo jomu neskar.*

Ārlietu ministra vietā –

iekšlietu ministrs Rihards Kozlovskis

Vīza: Valsts sekretārs Andrejs Pildegovičs

19.02.2016. 11:00

975

Zane Pommere

67015951, zane.pommere@mfa.gov.lv